b'\n_START_ARTICLE_\nJanez Gorki\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nV \xc4\x8dasu 1. svetovne vojne se je dru\xc5\xbeina preselila v notranjost Kranjske. Leta 1919 je de\xc4\x8dek Janez pri\xc5\xa1el na Rakovnik in tu pri salezijancih kon\xc4\x8dal ljudsko \xc5\xa1olo, od\xc5\xa1el 1920 v Ver\xc5\xbeej, kjer je 1924 kon\xc4\x8dal ni\xc5\xbejo gimnazijo. V \xc5\xa1olskem letu 1924/1925 je na Radni pri Sevnici delal noviciat, ga nadaljeval v kraju Este pri Padovi, ter tam 1925 naredil redovne zaobljube. \xc5\xa0tudij filozofije je kon\xc4\x8dal v zavodu Valasalice, vzgojno prakso pa opravljal v Foglizzu in Castelnuovu ter v letih 1930\xe2\x88\x921934 \xc5\xa1tudiral bogoslovje v Crocetti pri Torinu. V ma\xc5\xa1nika je bil posve\xc4\x8den 8. avgusta 1934 v Torinu. Do leta 1943 je slu\xc5\xbeboval v raznih krajih Italije. Leta 1943 je postal ravnatelj Visoke teolo\xc5\xa1ke \xc5\xa1ole na Crocetti, isto leto je od\xc5\xa1el v Zdru\xc5\xbeene dr\xc5\xbeave Amerike, kje je postal ravnatelj salezijanske skupnosti in magister noviciata, kasneje pa je isto slu\xc5\xbebo opravljal v Rimu. Leta 1975 je pri\xc5\xa1el v Lanuvio kjer je ostal do smrti. Gorki\xc4\x8d se je kot izku\xc5\xa1en ravnatelj \xc5\xbertvoval za vzgojo mladih, bil cenjen tudi pri Italijanih ter bil vse \xc5\xbeivljenje tesno povezan s slovenskimi salezijanci.'